**Idrottslaget i Bondeungdomslaget i Oslo** (**IL i BUL**) er et særlag i Bondeungdomslaget i Oslo (BUL, Oslo) og ble stiftet i 8. januar 1913.

IL i BUL har idrettsgrupper innen friidrett, ski og BVT (*Ball – Vatn – Trim for psykisk utviklingshemmede*), tidligere også skøyter, fotball, håndball og orientering.

Friidrett
---------

IL i BUL er en av Norges ledende friidrettsklubber. Klubbens medlemmer har hevdet seg med mange nasjonale og internasjonale mesterskap, kongepokaler og ærespriser. Klubben har også mange NM-titler i stafett og gode plasseringer i Holmenkollstafetten.

Langrenn
--------

IL i BUL har vunnet ni NM-titler i stafett for menn (i perioden 1961–1978) og 3 NM-titler for kvinner (1976, 2012 (lagsprint) og 2014 (lagsprint)) og er med det mestvinnende klubb for menn. Odd Martinsen deltok på alle vinnerlagene da BUL vant 7 NM-titler i perioden 1970–1978. I 1962 ble BULs stafettlag tildelt kongepokalen, for øvrig den eneste gang kongepokalen i skiidrett er tildelt et lag.

Løpere på stafettlagene for menn som vant NM| År | Løpere |
| --- | --- |
| 1961 | Alv Storelvmo, Arne Jensen, Ingmund Holtås |
| 1962 | Alv Storelvmo, Arne Jensen, Ingmund Holtås |
| 1970 | Alv Storelvmo, Odd Martinsen, Lorns Skjemstad |
| 1972 | Eystein Weltzien, Audun Nerland, Odd Martinsen |
| 1973 | Eystein Weltzien, Audun Nerland, Odd Martinsen |
| 1974 | Eystein Weltzien, Audun Nerland, Odd Martinsen |
| 1975 | Eystein Weltzien, Audun Nerland, Odd Martinsen |
| 1976 | Eystein Weltzien, Audun Nerland, Odd Martinsen |
| 1978 | Kristian Stensæter, Leif Jære, Odd Martinsen |

Løpere på stafettlagene for kvinner som vant NM| År | Løpere |
| --- | --- |
| 1976 | Birgit Øverby, Astrid Kristiansen, Grete Kummen |
| 2012 | Heidi Weng, Martine Ek Hagen |
| 2014 | Heidi Weng, Martine Ek Hagen |

Fotball
-------

Innen fotball for kvinner var IL i BUL lenge en pionér, de var med på å arrangere og spille den første organiserte kampen mot Amazon Grimstad i 1970. Kaptein for BUL var «norsk kvinnefotballs mor» Målfrid Kuvås. IL i BUL har fem norgesmesterskap i fotball, fra 1978, 1979, 1980, 1982 og 1983. BUL var også i finalen i 1981-mesterskapet, men tapte for Bøler Idrettsforening. Dette gjør at IL i BUL, sammen med Røa Idrettslag, er Oslos mestvinnende lag i NM-sammenheng, én seier foran VIF Fotball. I nasjonal sammenheng er det kun to lag som i perioden etter 1963 har flere NM-titler i fotball enn IL i BUL (Rosenborg Ballklub og Trondheims-Ørn). Ytterligere fire lag har fem NM-titler som BUL. IL i BUL vant også de uoffisielle norgesmesterskapene 4 år på rad 1973-76.

I den første uoffisielle serie for 1. divisjon fotball for kvinner 1984 ble BUL nummer 3 i avdeling Østlandet. De fulgte opp de påfølgende sesongene med ny tredjeplass også i 1985 og 1986. I den første landsdekkende serien i 1987 ble klubben nr 8. Året etter ble klubben sist og rykket ned til 2. divisjon. Klubben skulle ikke ta seg opp igjen etter dette. Spillere valgte andre lag og fotballgruppen for kvinner i BUL hadde sin siste sesong i 1993.

Disse spillerne har spilt A-landskamper for Norge som BUL-spillere:

1. Elsi Hauger (1978)
2. Elin Sværen (1978–1979)
3. Ingrid Andreassen (1978–1980)
4. Astrid Kristiansen (1978–1981)
5. Mariann Mortensen (1978–1987)
6. Eva Hergå (1979)
7. Kristin Storhaug (1979)
8. Rita Fjærli (1979–1980)
9. Ulla Kneppen (1980–1983)
10. Aase Bjørg Strande (1981)

Orientering
-----------

IL i BUL vant en rekke NM i stafett, både for menn og kvinner, i perioden 1946 til 1975.

### Meritter

NM stafett, herrer *(6)* :

* 1946, 1967, 1968, 1969, 1974, 1975

NM stafett, damer *(6)* :

* 1966, 1967, 1969, 1970, 1971, 1972

Sportsarrangementer
-------------------

Idrettslaget i BUL har gjennom årene arrangert mange løp og idrettsarrangementer, blant annet BUL-Stafetten, BUL-sprinten, Oslokarusellen, Bislett Summer Games og Sentrumsløpet. BUL har også arrangert Special Olympics sammen med Civitan og Special Olympics Norge.
Idrettslaget i BUL er medlem av Bislettalliansen, sammen med Idrettsklubben Tjalve, og Sportsklubben Vidar, og arrangerer blant annet Exxon Mobil Bislett Games.

Utøvere
-------

### Utøvere med medaljer i OL, VM og EM

* Johan Grøttumsbråten (langrenn, kombinert)
* Bjarne Iversen (langrenn)
* Odd Martinsen (langrenn)
* Khalid Skah (friidrett)
* Oskar Fredriksen (langrenn)
* Ingrid Hadler (orientering)
* Åge Hadler (orientering)
* Astrid Vigenstad (orientering)
* Sigurd Sollid (skihopp)
* Henry Hermansen (langrenn, skiskyting)
* Ingrid Kristiansen (friidrett)
* Ezinne Okparaebo (friidrett)
* Hanne Haugland (friidrett)
* Knut Brustad (friidrett)
* Jaysuma Saidy Ndure (friidrett)
* Heidi Weng (langrenn)

### Andre kjente utøvere

Bjørn Bang Andersen, Pål Benum, Reidun Buer, Øyvind Dahl, Ivar Egeberg, Mona Evjen, Kristen Fløgstad, Audun Garshol, 
Abderrahim Goumri, Bjørn Grimnes, Martine Ek Hagen, Stein Haugen, Thor Helland, Stig Roar Husby, Tofiri Kibuuka, Stine Kufaas, Cathrine Larsåsen, Jorun Nygaard, Isabelle Pedersen, Vigdis Rønning, Ola Skarholt, Astrid Tveit, Einar Kristian Tveitå, Eystein Weltzien, Håvard Hasås, Ola Tellesbø

Litteratur
----------

* Olaf Almenningen, red. (1992). *Bragder Utan Like : Høgdepunkt gjennom 80 års idrettsliv*. Oslo: Samlaget.
* *Norske skiløpere*. Oslo: Skiforlaget – Erling Ranheim. 1956. s. 368–398.

Referanser
----------

1. ↑  Skiforbundet.no Arkivert 22. april 2016 hos Wayback Machine. Kongepokaler NSF historisk oversikt.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon
 |